ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์พ.ศ. ๒๕๕๕ โดยที่เป็นการสมควรกำหนดหลักเกณฑ์และวิธีการอนุญาตประกอบกิจการกระจายเสียงหรือกิจการโทรทัศน์สำหรับการให้บริการโครงข่ายกระจายเสียงหรือโทรทัศน์ให้สอดคล้องกับประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องกำหนดลักษณะและประเภทของกิจการกระจายเสียงและกิจการโทรทัศน์และเพื่อให้ผู้ประสงค์จะประกอบกิจการได้ทราบล่วงหน้าเกี่ยวกับคุณสมบัติของผู้ขอรับใบอนุญาตวิธีการขอรับใบอนุญาต หลักเกณฑ์ในการออกใบอนุญาตเอกสารหลักฐานหรือข้อมูลที่จำเป็นต้องใช้ในการอนุญาตวิธีการพิจารณาในการออกใบอนุญาต ระยะเวลาการพิจารณาอนุญาตและขอบเขตการอนุญาตให้ประกอบกิจการดังกล่าว รวมทั้งเงื่อนไขอื่นที่จำเป็นสำหรับการประกอบกิจการให้บริการโครงข่ายกระจายเสียงหรือโทรทัศน์อาศัยอำนาจตามความในมาตรา ๒๗ วรรคหนึ่ง (๖) และ (๒๔) และมาตรา ๔๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ และมาตรา๑๖ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงกำหนดหลักเกณฑ์และวิธีการอนุญาตประกอบกิจการกระจายเสียงหรือกิจการโทรทัศน์ประเภทการให้บริการโครงข่ายกระจายเสียงหรือโทรทัศน์ ดังนี้ข้อ ๑ ประกาศนี้เรียกว่า ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์ พ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้การให้บริการโครงข่ายกระจายเสียงหรือโทรทัศน์ หมายความว่าการให้บริการระบบเชื่อมโยงของกลุ่มเครื่องส่งหรือถ่ายทอดสัญญาณเสียงหรือภาพที่ใช้ในการส่งข่าวสารสาธารณะหรือรายการจากสถานีไปยังเครื่องรับไม่ว่าจะโดยสื่อตัวนำที่เป็นสาย คลื่นความถี่ แสงคลื่นแม่เหล็กไฟฟ้าหรือสื่อตัวนำใดการให้บริการกระจายเสียงหรือโทรทัศน์ หมายความว่าการประกอบกิจการกระจายเสียงหรือโทรทัศน์เพื่อให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆ ได้ ไม่ว่าจะส่งโดยผ่านระบบคลื่นความถี่ ระบบสาย ระบบแสงระบบแม่เหล็กไฟฟ้าหรือระบบอื่นระบบใดระบบหนึ่งหรือหลายระบบรวมกันหรือการให้บริการอื่นทำนองเดียวกันที่คณะกรรมการกำหนดให้เป็นกิจการกระจายเสียงหรือกิจการโทรทัศน์สิ่งอำนวยความสะดวกด้านกระจายเสียงหรือโทรทัศน์ หมายความว่าโครงสร้างพื้นฐานหรือสิ่งอำนวยความสะดวกเพื่อการให้บริการกิจการกระจายเสียงหรือกิจการโทรทัศน์ไม่ว่าจะเป็น ที่ดิน อาคาร สิ่งปลูกสร้าง เสา ระบบสาย สายอากาศ ท่อหรือสิ่งอื่นใดตามที่คณะกรรมการกำหนดผู้ขอรับใบอนุญาต หมายความว่าผู้ยื่นคำขอรับใบอนุญาตประกอบกิจการกระจายเสียงหรือกิจการโทรทัศน์ตามประกาศนี้รายได้ หมายความว่ารายได้จากการให้บริการของผู้รับใบอนุญาต ค่าสมาชิกค่าการโฆษณาทั้งทางตรงและทางอ้อมหรือรายได้อื่นที่เกี่ยวเนื่องกับการให้บริการของผู้รับใบอนุญาตคณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน กสทช. หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติการตามประกาศนี้หมวด ๑หลักเกณฑ์และวิธีการขอรับใบอนุญาต ข้อ ๕ ผู้ใดประสงค์จะให้บริการโครงข่ายกระจายเสียงหรือโทรทัศน์จะต้องได้รับใบอนุญาตประกอบกิจการกระจายเสียงหรือกิจการโทรทัศน์สำหรับให้บริการโครงข่ายกระจายเสียงหรือโทรทัศน์จากคณะกรรมการตามหลักเกณฑ์และวิธีการที่กำหนดในประกาศนี้หรือหลักเกณฑ์ วิธีการ หรือเงื่อนไขอื่นใด ที่คณะกรรมการประกาศกำหนดเพิ่มเติมข้อ ๖ คุณสมบัติของผู้ขอรับใบอนุญาตผู้ขอรับใบอนุญาตนอกจากจะมีคุณสมบัติและไม่มีลักษณะต้องห้ามตามที่กำหนดไว้ในมาตรา๘ มาตรา ๑๑ มาตรา ๑๒ มาตรา ๑๓ มาตรา ๑๔ และมาตรา ๑๕แห่งพระราชบัญญัติการประกอบกิจการกระจายเสียง และกิจการโทรทัศน์ พ.ศ. ๒๕๕๑ แล้วต้องมีคุณสมบัติและไม่มีลักษณะต้องห้าม ดังนี้(๑) ไม่เป็นบุคคลล้มละลาย หรือถูกพิทักษ์ทรัพย์ตามคำสั่งศาลหรือถูกศาลมีคำสั่งให้ฟื้นฟูกิจการตามกฎหมายล้มละลาย(๒)กรรมการหรือบุคคลผู้มีอำนาจกระทำการผูกพันผู้ขอรับใบอนุญาตต้องไม่เป็นบุคคลที่มีรายชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับตลาดหลักทรัพย์แห่งประเทศไทย(๓) ผู้ขอรับใบอนุญาต กรรมการผู้จัดการหรือบุคคลผู้มีอำนาจกระทำการผูกพันผู้ขอรับใบอนุญาตต้องไม่เคยถูกศาลมีคำพิพากษาถึงที่สุดว่ามีโทษทางอาญาซึ่งเป็นความผิดตามกฎหมายว่าด้วยการประกอบกิจการกระจายเสียงและกิจการโทรทัศน์กฎหมายว่าด้วยวิทยุคมนาคม กฎหมายว่าด้วยการประกอบกิจการโทรคมนาคมกฎหมายว่าด้วยการแข่งขันทางการค้า กฎหมายว่าด้วยข้อมูลข่าวสาร กฎหมายว่าด้วยทรัพย์สินทางปัญญากฎหมายว่าด้วยยาเสพติดความผิดมูลฐานตามกฎหมายฟอกเงินความผิดเกี่ยวกับเจ้าพนักงานตามประมวลกฎหมายอาญาความผิดตามกฎหมายว่าด้วยการเสนอราคาต่อหน่วยงานของรัฐและความผิดตามกฎหมายประกอบรัฐธรรมนูญว่าด้วยการป้องกันและปราบปรามการทุจริตภายในระยะเวลาสองปีก่อนการยื่นขอรับใบอนุญาตข้อ ๗ ผู้ที่ประสงค์จะให้บริการโครงข่ายด้านกระจายเสียงหรือโทรทัศน์ตามประกาศนี้ให้ยื่นขอรับใบอนุญาตจากคณะกรรมการ ดังนี้(๑) ยื่นคำขอรับใบอนุญาตตามแบบที่คณะกรรมการกำหนดแนบท้ายประกาศนี้โดยจะต้องระบุเขตพื้นที่ให้บริการที่ประสงค์จะดำเนินการให้ชัดเจนด้วย(๒)ยื่นแบบคำขอที่กรอกข้อมูลครบถ้วนแล้วและเอกสารหลักฐานหรือข้อมูลที่จำเป็นต้องใช้ในการอนุญาตตามข้อ๘ พร้อมสำเนาเอกสารดังกล่าวและจัดทำข้อมูลในรูปแบบอิเล็กทรอนิกส์จำนวน อย่างละ ๑ชุด ด้วยตนเองหรือทางไปรษณีย์ลงทะเบียนตอบรับ ณ สำนักงาน กสทช.(๓)ผู้ยื่นคำขอรับใบอนุญาตต้องชำระค่าธรรมเนียมพิจารณาคำขอตามภาคผนวก ก ให้แล้วเสร็จภายในวันที่ยื่นคำขอหรือตามประกาศที่คณะกรรมการกำหนดในกรณีที่คณะกรรมการเห็นสมควรเปลี่ยนแปลงหลักเกณฑ์วิธีการขอรับใบอนุญาตประกอบกิจการสำหรับการให้บริการโครงข่ายกระจายเสียงหรือโทรทัศน์บางประเภทเพื่อประโยชน์ในการกำกับดูแลหรือประโยชน์สาธารณะอื่นใด คณะกรรมการอาจเปลี่ยนแปลงหลักเกณฑ์และวิธีการขอรับใบอนุญาตก็ได้โดยจะประกาศให้ทราบล่วงหน้าข้อ ๘ เอกสารหลักฐานหรือข้อมูลที่จำเป็นต้องใช้ในการยื่นขอรับใบอนุญาตผู้ขอรับใบอนุญาตต้องส่งเอกสารหลักฐานและข้อมูลที่จำเป็นเพื่อให้คณะกรรมการพิจารณาโดยอย่างน้อยต้องมีข้อมูลดังต่อไปนี้(๑) เอกสารหลักฐานของผู้ขอรับใบอนุญาต(๑.๑) สำเนาหนังสือรับรองการจดทะเบียนนิติบุคคลหนังสือบริคณห์สนธิและข้อบังคับนิติบุคคล(๑.๒) สำเนาบัตรประจำตัวประชาชนและสำเนาทะเบียนบ้านของผู้มีอำนาจกระทำการผูกพันนิติบุคคล(๑.๓) หนังสือมอบอำนาจตามกฎหมายพร้อมสำเนาบัตรประจำตัวประชาชน และสำเนาทะเบียนบ้านของผู้มอบอำนาจและผู้รับมอบอำนาจในกรณีที่มีการมอบอำนาจให้ดำเนินการแทน(๒) ข้อมูลด้านการบริหารจัดการ(๒.๑) ผังโครงสร้างการบริหารจัดการองค์กร (Organization Chart)(๒.๒) ข้อมูลนิติบุคคล (Corporate Profile) ตามภาคผนวก ข ซึ่งอย่างน้อยต้องแจ้งข้อมูล ดังนี้(๒.๒.๑) รายชื่อ ที่อยู่ และสัญชาติของบุคคลผู้มีอำนาจกระทำการผูกพันผู้ขอรับใบอนุญาต และของกรรมการ(๒.๒.๒) รายชื่อ ที่อยู่และสัญชาติของผู้ลงทุนหรือผู้ถือหุ้นอันเป็นทุนแต่ละรายและสัดส่วนการถือหุ้นดังกล่าวทั้งหมดของผู้ขอรับใบอนุญาตนั้นพร้อมสิทธิออกเสียงลงคะแนนของผู้ลงทุนหรือผู้ถือหุ้นอันเป็นทุนแต่ละรายตามกฎหมายหรือตามข้อบังคับหรือตามข้อตกลงของผู้ขอรับใบอนุญาต(๒.๓)ข้อมูลเกี่ยวกับฐานะการเงินที่ผ่านการตรวจสอบจากผู้สอบบัญชีรับอนุญาตตามกฎหมายได้แก่ รายงานงบดุล งบกำไรขาดทุน งบกระแสเงินสด พร้อมด้วยข้อมูลอัตราส่วนทางการเงินที่คำนวณจากรายงานดังกล่าว ข้อมูลโครงสร้างรายได้ที่แบ่งตามประเภทการให้บริการ รวมถึงผลการวิเคราะห์หรือความเห็นที่พิจารณาได้ว่าจะเป็นประโยชน์ต่อการประเมินฐานะการเงินและผลการดำเนินงานของผู้ขอรับใบอนุญาตทั้งนี้ การจัดส่งรายงานและข้อมูลดังกล่าวให้จัดทำย้อนหลังเป็นระยะเวลาห้าปีหรือนิติบุคคลที่จัดตั้งไม่ถึงห้าปีให้จัดส่งข้อมูลดังกล่าวตามอายุการจัดตั้งนิติบุคคลของผู้ขอรับใบอนุญาตตามภาคผนวก ค ท้ายประกาศนี้กรณีนิติบุคคลที่จัดตั้งขึ้นใหม่ไม่ถึงหนึ่งปีให้จัดส่งรายงานเกี่ยวกับฐานะการเงินและผลการดำเนินงานของผู้ถือหุ้นรายใหญ่ในนิติบุคคลที่ขอรับใบอนุญาตเพียงระยะเวลาสามปีย้อนหลังและข้อมูลที่แสดงถึงศักยภาพทางการเงินของนิติบุคคล ได้แก่รายละเอียดวงเงินสินเชื่อที่ได้รับจากสถาบันการเงินหนังสือยืนยันยอดบัญชีเงินฝากจากสถาบันการเงิน(๓) ข้อมูลแผนการประกอบกิจการ(๓.๑)ให้จัดส่งแผนบริการโครงข่ายกระจายเสียงหรือโทรทัศน์ที่สามารถสะท้อนถึงวัตถุประสงค์ของการให้บริการขอบเขตพื้นที่ในการให้บริการ คุณภาพของการให้บริการ นโยบายการตลาดหรือการแข่งขันตลอดถึงแนวทางการพัฒนาการให้บริการ แนวทางการคุ้มครองผู้ใช้บริการหรือการรับเรื่องร้องเรียนจากผู้ใช้บริการเพื่อให้มั่นใจในคุณภาพบริการที่สมเหตุสมผลตลอดระยะเวลาการให้บริการ ทั้งนี้แผนการให้บริการดังกล่าวจะต้องสอดรับกับแผนการลงทุนตาม (๓.๒)(๓.๒) ให้จัดส่งแผนการลงทุน และแผนการจัดหาเงินทุนพร้อมข้อมูลที่เกี่ยวข้องอื่น ซึ่งสามารถสะท้อนถึงความเหมาะสมของแผนโดยอย่างน้อยต้องมีข้อมูลที่แสดงถึงแหล่งที่มาของการจัดหาเงินทุนความรู้ความเชี่ยวชาญของผู้บริหาร สมมุติฐานในการจัดทำแผนปัจจัยเสี่ยงที่อาจมีผลกระทบต่อแผน และแนวทางการพัฒนากิจการของผู้ขอรับใบอนุญาตทั้งนี้ การจัดส่งรายงานและข้อมูลตาม (๓.๑) และ (๓.๒)ให้เป็นไปตามภาคผนวก ค(๔) ข้อมูลด้านเทคนิคและเทคโนโลยี ให้ส่งข้อมูล ดังนี้(๔.๑) สถาปัตยกรรมโครงข่าย (Network Architecture) ตามภาคผนวก ง ซึ่งประกอบด้วย อุปกรณ์โครงข่ายและการเชื่อมต่อของอุปกรณ์ดังกล่าวหรือตามที่คณะกรรมการกำหนด(๔.๒) ขอบเขตพื้นที่การให้บริการโครงข่าย ตามภาคผนวก จ(๕)ข้อมูลเกี่ยวกับฐานะทางการเงินที่ผ่านการตรวจสอบจากผู้สอบบัญชีรับอนุญาตตามกฎหมายและข้อมูลเกี่ยวกับการให้บริการที่ผ่านมาที่สอดคล้องกับงบการเงิน(๖) ข้อมูลแผนการลงทุน และแผนการจัดหาเงินทุน(๗) ข้อมูลการประมาณการฐานะการเงินในอนาคต(๘) ข้อมูลอื่นใดตามที่คณะกรรมการกำหนดข้อ ๙ วิธีการพิจารณาในการออกใบอนุญาตให้ดำเนินการดังนี้(๑) พนักงานเจ้าหน้าที่หรือผู้ที่ได้รับมอบหมายจากคณะกรรมการพิจารณาตรวจสอบแบบคำขอที่กรอกแล้วและเอกสารหลักฐานที่จำเป็นต้องใช้ในการอนุญาตให้ถูกต้องและครบถ้วนภายในสิบห้าวันทำการนับแต่วันที่ได้รับคำขอทั้งนี้อาจขยายระยะเวลาได้ไม่เกินเจ็ดวันทำการ(๒) หากปรากฏแบบคำขอและเอกสารหลักฐานที่จำเป็นต้องใช้ประกอบการพิจารณาไม่ถูกต้องหรือไม่ครบถ้วน หรือไม่เพียงพอพนักงานเจ้าหน้าที่หรือผู้ที่ได้รับมอบหมายจากคณะกรรมการจะแจ้งให้ผู้ขอรับใบอนุญาตแก้ไขแบบคำขอหรือจัดส่งเอกสารหลักฐานที่จำเป็นเพิ่มเติมภายในระยะเวลาสิบห้าวันทำการและจะยังไม่พิจารณานำเสนอคณะกรรมการจนกว่าจะได้แก้ไขแบบคำขอหรือได้รับเอกสารหลักฐานที่จำเป็นเพียงพอต่อการพิจารณา(๓) หากปฏิบัติถูกต้องและครบถ้วนตาม (๑) หรือ (๒) แล้วพนักงานเจ้าหน้าที่หรือผู้ที่ได้รับมอบหมายจากคณะกรรมการจะดำเนินการพิจารณากลั่นกรองเพื่อจัดทำรายงานการวิเคราะห์ความเหมาะสมของการประกอบกิจการโครงข่ายกระจายเสียงหรือโทรทัศน์และจัดทำร่างใบอนุญาตพร้อมเงื่อนไขเสนอให้คณะกรรมการพิจารณาภายในระยะเวลาไม่เกินหกสิบวันทำการทั้งนี้อาจยื่นขอขยายระยะเวลาต่อคณะกรรมการเป็นการล่วงหน้าก่อนครบกำหนดระยะเวลาการขยายระยะเวลาให้กระทำได้ไม่เกินสิบห้าวันและขอขยายได้ไม่เกินสองครั้งโดยต้องคำนึงถึงปัจจัยอย่างน้อย ดังต่อไปนี้(๓.๑) วัตถุประสงค์ของการประกอบกิจการความต้องการของผู้บริโภคในเขตพื้นที่ที่จะให้บริการ ตลอดจนประโยชน์ต่อผู้บริโภคผู้ใช้บริการ อุตสาหกรรม เศรษฐกิจ สังคม การศึกษา วัฒนธรรม ความมั่นคงของรัฐและประโยชน์สาธารณะอื่น(๓.๒) ความสามารถในการบริหารจัดการ พร้อมฐานะทางการเงินและผลการดำเนินงานที่มั่นคง สามารถดำเนินธุรกิจได้ต่อเนื่อง(๓.๓) ความเหมาะสมและสอดคล้องของแผนการลงทุน กับแผนการให้บริการซึ่งจะเอื้อต่อการพัฒนาผลิตภัณฑ์และเทคโนโลยีใหม่ ๆ(๓.๔) ศักยภาพในการจัดหาแหล่งเงินทุนมารองรับการดำเนินการตามแผนการลงทุนทั้งในภาวะปกติ และในภาวะที่อาจเกิดเหตุการณ์ไม่คาดคิด(๓.๕) แผนการด้านเทคนิคที่มีความสมเหตุสมผล สอดรับกับแผนการให้บริการซึ่งจะก่อให้เกิดการใช้ทรัพยากรอย่างมีประสิทธิภาพ(๓.๖) ศักยภาพในการติดตั้งโครงข่ายรวมถึงในการดำเนินการอื่นใดให้ได้ตามแผนการดำเนินงานที่นำเสนอให้พนักงานเจ้าหน้าที่หรือผู้ที่ได้รับมอบหมายจากคณะกรรมการเสนอผลการกลั่นกรองต่อคณะกรรมการภายในระยะเวลาอันสมควรแต่ต้องไม่เกินสิบห้าวันนับตั้งแต่วันที่ระยะเวลาตาม(๓) วรรคหนึ่งสิ้นสุดลง(๔)เมื่อได้รับความเห็นของพนักงานเจ้าหน้าที่หรือผู้ที่คณะกรรมการมอบหมายให้คณะกรรมการประชุมพิจารณาให้แล้วเสร็จภายในสามสิบวันทำการโดยคำนึงถึงปัจจัยตาม (๓) และประโยชน์สาธารณะ การแข่งขันเสรีอย่างเป็นธรรมการบริการโดยทั่วถึงและบริการเพื่อสังคมการใช้ประโยชน์โครงข่ายกระจายเสียงหรือโทรทัศน์อย่างมีประสิทธิภาพซึ่งรวมถึงการเข้าสู่ตลาดของผู้ประกอบการรายใหม่โดยเฉพาะอย่างยิ่งวิสาหกิจขนาดกลางหรือขนาดย่อมและการกระจายประโยชน์อย่างเป็นธรรม รวมทั้งการลดมาตรการกีดกันการเข้าสู่ตลาดโดยให้สำนักงาน กสทช.แจ้งมติคณะกรรมการให้ผู้ขอรับใบอนุญาตทราบเป็นหนังสือพร้อมเปิดเผยข้อมูลและผลการพิจารณาในระบบเครือข่ายสารสนเทศของสำนักงานกสทช. แก่สาธารณะภายในสิบห้าวันทำการ(๕)กรณีที่คณะกรรมการพิจารณาเห็นควรให้ผู้ขอรับใบอนุญาตดำเนินการแก้ไขข้อเสนอเพิ่มเติมให้ผู้ขอรับใบอนุญาตยื่นข้อเสนอที่แก้ไขภายในสามสิบวันนับแต่วันที่ได้รับแจ้งจากสำนักงานกสทช. หรือตามที่คณะกรรมการกำหนด เพื่อให้คณะกรรมการพิจารณาทบทวนอีกครั้งหนึ่ง(๖) ในกรณีที่คณะกรรมการพิจารณาเห็นสมควรออกใบอนุญาตตามที่ยื่นคำขอคณะกรรมการอาจกำหนดเงื่อนไขให้มีการทดลองให้บริการตามที่ขอรับอนุญาตเป็นระยะเวลาไม่น้อยกว่าสามสิบวันก่อนก็ได้ซึ่งผู้ขอรับใบอนุญาตจะต้องดำเนินการทดลองให้บริการภายในหนึ่งร้อยแปดสิบวันนับแต่วันที่ได้รับแจ้งหากการทดลองดังกล่าวมีการรบกวนเกิดขึ้นผู้ขอรับใบอนุญาตจะต้องดำเนินการแก้ไขให้แล้วเสร็จภายในสิบห้าวันนับแต่วันที่เกิดการรบกวน(๗) เมื่อคณะกรรมการพิจารณาออกใบอนุญาตตามประกาศนี้แล้วให้ถือว่าผู้ขอรับใบอนุญาตได้รับอนุญาตให้มีและใช้เครื่องวิทยุคมนาคมและตั้งสถานีวิทยุคมนาคมตามกฎหมายว่าด้วยวิทยุคมนาคมด้วยทั้งนี้ เฉพาะในส่วนที่เกี่ยวกับเครื่องวิทยุคมนาคมที่ระบุในคำขออนุญาตโดยผู้ขอรับใบอนุญาตจะต้องชำระค่าธรรมเนียมใบอนุญาตและค่าใช้จ่ายอื่น ๆที่เกี่ยวข้องตามอัตราที่คณะกรรมการประกาศกำหนดให้แล้วเสร็จภายในสิบห้าวันนับแต่วันที่ได้รับหนังสือแจ้งข้อ ๑๐ ผู้รับใบอนุญาตประกอบกิจการโทรคมนาคมหรือผู้ได้รับอนุญาต สัมปทานหรือสัญญาให้เป็นผู้ประกอบกิจการโทรคมนาคมตามที่บัญญัติในมาตรา ๘๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔หากประสงค์จะให้บริการโครงข่ายสำหรับกิจการกระจายเสียงหรือกิจการโทรทัศน์จะต้องได้รับอนุญาตจากคณะกรรมการตามประกาศนี้ก่อนผู้รับใบอนุญาตตามวรรคแรกมีหน้าที่ต้องชำระค่าธรรมเนียมการประกอบกิจการในอัตราร้อยละ๒ จากรายได้ที่ได้จากการประกอบกิจการตามที่ได้รับอนุญาตตามประกาศฉบับนี้ก่อนหักรายจ่ายทั้งหมดหรือตามที่คณะกรรมการกำหนดหมวด ๒สิทธิและหน้าที่ของผู้รับใบอนุญาต ข้อ ๑๑ ผู้รับใบอนุญาตให้บริการโครงข่ายกระจายเสียงหรือโทรทัศน์อาจสร้างหรือจัดหาสิ่งอำนวยความสะดวกด้านกระจายเสียงหรือโทรทัศน์เพื่อใช้ในการให้บริการโครงข่ายกระจายเสียงหรือโทรทัศน์ของตนเองก็ได้โดยจะต้องปฏิบัติตามหลักเกณฑ์เงื่อนไขและวิธีการที่คณะกรรมการกำหนดเกี่ยวกับการใช้สิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ในการให้บริการกระจายเสียงหรือโทรทัศน์ข้อ ๑๒ ขอบเขตและเงื่อนไขการอนุญาต(๑) ผู้รับใบอนุญาตต้องมีคุณสมบัติครบถ้วนตามข้อ ๖ตลอดระยะเวลาที่ได้รับใบอนุญาต(๒) ใบอนุญาตเป็นสิทธิเฉพาะตัวของผู้ได้รับใบอนุญาต จะโอนแก่กันมิได้ต้องประกอบกิจการด้วยตนเองจะมอบการบริหารจัดการทั้งหมดหรือบางส่วนหรือยินยอมให้บุคคลอื่นเป็นผู้มีอำนาจประกอบกิจการแทนมิได้หรือจะโอนสิทธิในใบอนุญาตไม่ว่าทั้งหมดหรือบางส่วนของโครงข่ายให้กับบุคคลอื่นอันทำให้มีผลกระทบต่อการประกอบกิจการตามที่ได้รับใบอนุญาตมิได้(๓)ผู้รับใบอนุญาตต้องเริ่มดำเนินการเพื่อให้บริการตามที่ได้รับใบอนุญาตตามแผนการบริการและแผนการลงทุนแต่ทั้งนี้ ต้องไม่เกินสองปีนับแต่วันที่ได้รับใบอนุญาตและต้องรายงานผลการดำเนินการทุกเดือนจนกว่าจะให้บริการเว้นแต่คณะกรรมการจะกำหนดเป็นอย่างอื่น(๔)ผู้รับใบอนุญาตต้องให้บริการระบบการเชื่อมโยงของกลุ่มเครื่องส่งหรือถ่ายทอดสัญญาณเสียงหรือภาพที่ใช้ในการส่งข่าวสารสาธารณะหรือรายการจากสถานีไปยังเครื่องรับไม่ว่าจะโดยสื่อตัวนำที่เป็นสาย คลื่นความถี่ แสง คลื่นแม่เหล็กไฟฟ้าหรือสื่อตัวนำอื่นใด(๕)กรณีผู้รับใบอนุญาตประสงค์จะประกอบกิจการกระจายเสียงหรือกิจการโทรทัศน์ประเภทการให้บริการโครงข่ายกระจายเสียงหรือโทรทัศน์เพิ่มเติมภายหลังจากที่ได้รับใบอนุญาตแล้วให้ผู้รับใบอนุญาตขอต่อคณะกรรมการเพื่อพิจารณา โดยให้นำความในข้อ ๙มาใช้บังคับโดยอนุโลม ทั้งนี้ การอนุญาตดังกล่าวผู้รับใบอนุญาตจะต้องชำระค่าธรรมเนียมใบอนุญาตประกอบกิจการในส่วนที่ได้รับอนุญาตเพิ่มเติมตามที่คณะกรรมการกำหนด(๖) ผู้รับใบอนุญาตสามารถให้บริการโครงข่ายกระจายเสียงหรือโทรทัศน์ได้ตามระยะเวลาที่คณะกรรมการอนุญาตและหากประสงค์จะเลิกการให้บริการดังกล่าวก่อนวันที่ใบอนุญาตสิ้นอายุจะต้องแจ้งเหตุแห่งการเลิกประกอบกิจการพร้อมทั้งมาตรการเยียวยาผู้ใช้บริการให้คณะกรรมการเห็นชอบล่วงหน้าก่อนเลิกกิจการโดยจะต้องปฏิบัติตามเงื่อนไข ที่คณะกรรมการกำหนดก่อนเลิกกิจการ(๗)ผู้รับใบอนุญาตมีหน้าที่ต้องชำระค่าธรรมเนียมใบอนุญาตรายปีในอัตราร้อยละ ๒ ของรายได้ก่อนหักค่าใช้จ่ายโดยให้ผู้รับใบอนุญาตมีหน้าที่ในการประเมินค่าธรรมเนียมรายปีที่ต้องชำระและจัดทำรายละเอียดการคำนวณค่าธรรมเนียมรายปีตามที่ผู้รับใบอนุญาตประเมินยื่นให้สำนักงานกสทช. หากไม่ชำระค่าธรรมเนียมดังกล่าวภายในระยะเวลาที่กำหนดผู้รับใบอนุญาตจะต้องชำระค่าธรรมเนียมเพิ่มตามอัตราที่คณะกรรมการกำหนดมิฉะนั้นจะถือว่าผู้ขอรับใบอนุญาตสละสิทธิ์ในการขอรับใบอนุญาตกรณีผู้รับใบอนุญาตไม่ดำเนินการให้แล้วเสร็จภายในระยะเวลาสิบห้าวันนับแต่วันครบกำหนดชำระค่าธรรมเนียมให้ถือว่าใบอนุญาตนั้นสิ้นผลนับถัดจากวันครบกำหนดการชำระค่าธรรมเนียมโดยจะต้องปฏิบัติตามเงื่อนไขที่คณะกรรมการกำหนดก่อนเลิกกิจการเพื่อประโยชน์ในการคำนวณค่าธรรมเนียมรายปีของผู้รับใบอนุญาตให้ผู้รับใบอนุญาตมีหน้าที่จัดส่งงบการเงินประจำปีที่มีการแยกรายได้และต้นทุนตามประเภทบริการที่ได้รับใบอนุญาตอย่างชัดเจนที่ผ่านการรับรองจากผู้สอบบัญชีรับอนุญาตตามกฎหมายให้แก่คณะกรรมการหรือข้อมูลอื่นที่จำเป็นต่อการพิจารณากำหนดค่าธรรมเนียมใบอนุญาตตามที่คณะกรรมการจะกำหนด(๘) ผู้รับใบอนุญาตมีหน้าที่ต้องนำส่งเงินรายปีเข้ากองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะในอัตราร้อยละ ๒ของรายได้ก่อนหักค่าใช้จ่ายหรือตามที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนด(๙) ตลอดระยะเวลาการให้บริการตามที่ได้รับอนุญาตผู้รับใบอนุญาตจะต้องมีวิศวกรด้านไฟฟ้าสื่อสารหรือโทรคมนาคมเพื่อควบคุมการดำเนินการทางด้านเทคนิค(๑๐) ผู้รับใบอนุญาตต้องให้บริการโครงข่ายกระจายเสียงหรือโทรทัศน์แก่ผู้รับใบอนุญาตประกอบกิจการกระจายเสียงหรือกิจการโทรทัศน์จากคณะกรรมการเท่านั้น(๑๑)ผู้รับใบอนุญาตต้องให้บริการโครงข่ายกระจายเสียงหรือโทรทัศน์แก่ผู้รับใบอนุญาตรายอื่นอย่างเท่าเทียมกันไม่มีลักษณะเป็นการเลือกปฏิบัติหรือกีดกันผู้รับใบอนุญาตรายอื่น ในกรณีที่โครงข่ายไม่สามารถรองรับได้ผู้รับใบอนุญาตต้องชี้แจงเหตุแห่งการปฏิเสธดังกล่าวให้คณะกรรมการพิจารณา(๑๒) การประกอบกิจการตามที่ได้รับอนุญาตผู้รับใบอนุญาตต้องจัดทำข้อเสนอการใช้หรือเชื่อมต่อโครงข่ายกระจายเสียงหรือโทรทัศน์ให้คณะกรรมการเห็นชอบและเผยแพร่ต่อสาธารณะเพื่อให้ผู้รับใบอนุญาตรายอื่นสามารถพิจารณาก่อนเข้าใช้หรือเชื่อมต่อโครงข่ายนั้น(๑๓) ผู้รับใบอนุญาตต้องให้ผู้รับใบอนุญาตประกอบกิจการกระจายเสียงหรือกิจการโทรทัศน์รายอื่นสามารถเข้าใช้หรือเชื่อมต่อโครงข่ายเฉพาะส่วนได้(๑๔) ผู้รับใบอนุญาตมีหน้าที่ส่งผ่านสัญญาณการให้บริการกระจายเสียงหรือโทรทัศน์ที่เป็นการทั่วไปตามประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยหลักเกณฑ์การเผยแพร่กิจการโทรทัศน์ที่ให้บริการเป็นการทั่วไปหรือตามที่คณะกรรมการประกาศกำหนดผู้ให้บริการโครงข่ายที่มีการกำหนดเงื่อนไขในการเข้าถึงการให้ใช้บริการตามวรรคหนึ่งให้หมายความรวมถึงการกำหนดเงื่อนไขเข้าใช้บริการกระจายเสียงหรือโทรทัศน์โดยผู้ให้บริการไม่ประสงค์จะให้บริการเป็นการทั่วไปไม่ว่าจะมีการเรียกเก็บค่าใช้จ่ายสำหรับการรับบริการหรือไม่ก็ตาม(๑๕) ผู้รับใบอนุญาตต้องระงับการออกอากาศรายการที่มีลักษณะตามมาตรา๓๗ วรรคหนึ่ง แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑ที่มีการส่งหรือแพร่รายการนั้นผ่านทางโครงข่ายกระจายเสียงหรือโทรทัศน์ของผู้รับใบอนุญาต(๑๖) ในกรณีที่มีภัยพิบัติหรือมีเหตุฉุกเฉินหรือกรณีซึ่งมีความจำเป็นเพื่อรักษาประโยชน์สาธารณะผู้รับใบอนุญาตต้องให้บริการแพร่ภาพหรือกระจายเสียงแจ้งข่าวหรือเตือนภัยให้ประชาชนทราบเมื่อรัฐหรือหน่วยงานของรัฐที่เกี่ยวข้องร้องขอหรือตามที่คณะกรรมการประกาศกำหนด(๑๗) กรณีที่ผู้รับใบอนุญาตควบรวมกิจการหรือเข้าร่วมกันเป็นบริษัทคู่ค้ากับผู้รับใบอนุญาตรายอื่นหรือมีการทำสัญญาใดที่ให้ผู้รับใบอนุญาตอีกฝ่ายมีอำนาจควบคุมกำกับดูแลหรือสั่งการหรือกระทำการแทนคู่สัญญาอีกฝ่ายที่เป็นผู้รับใบอนุญาตหรือล่วงรู้ข้อมูลทางการค้าของผู้รับใบอนุญาตอีกฝ่ายจะต้องขอความเห็นชอบจากคณะกรรมการก่อนในกรณีที่คณะกรรมการพิจารณาแล้วเห็นว่าการดำเนินการตามวรรคหนึ่งมีผลที่เป็นหรืออาจเป็นการกีดกันการแข่งขันอย่างเป็นธรรมในตลาดคณะกรรมการอาจกำหนดมาตรการเฉพาะให้ผู้รับใบอนุญาตปฏิบัติก็ได้(๑๘) ผู้รับใบอนุญาตจะต้องปฏิบัติตามกฎหมายว่าด้วยการแข่งขันทางการค้าและจะต้องไม่กระทำการใดที่คณะกรรมการเห็นว่ามีวัตถุประสงค์หรือมีผลกระทบหรืออาจมีผลกระทบต่อการแข่งขันอย่างเป็นธรรมในตลาดอย่างมีนัยสำคัญสำหรับโครงข่ายสิ่งอำนวยความสะดวก และบริการกิจการกระจายเสียงหรือกิจการโทรทัศน์ที่ได้รับอนุญาตของผู้รับใบอนุญาต หรือเครื่องอุปกรณ์กระจายเสียงหรือโทรทัศน์ของบุคคลอื่นโดยรวมถึงกรณี ดังต่อไปนี้(๑๘.๑) การเข้าทำสัญญา หรือความตกลงอื่นใดโดยสมรู้กันหรือดำเนินการร่วมมือกับบุคคลอื่นอันส่งผลกระทบต่อสภาวการณ์การแข่งขันของผู้รับใบอนุญาตรายอื่นและผู้บริโภค(๑๘.๒) การเข้าทำสัญญาหรือความตกลงกับบุคคลอื่นใดเกี่ยวกับค่าบริการหรือค่าธรรมเนียมหรือเครื่องอุปกรณ์กระจายเสียงหรือโทรทัศน์อันมีลักษณะเป็นการทำลาย กีดกันบั่นทอนหรือขัดขวางการแข่งขันอย่างเป็นธรรมหรือขัดขวางต่อการเข้าตลาดของผู้ประกอบการรายใหม่(๑๘.๓) การร่วมกันไม่ขายหรือให้บริการกับผู้รับใบอนุญาตรายอื่นหรือบุคคลอื่นที่มิใช่บริษัทลูก หรือบริษัทในเครือของตน(๑๘.๔) การเข้าจัดการโดยมีผลหรืออาจมีผลเป็นการกีดกันไม่ให้ผู้รับใบอนุญาตรายใดรายหนึ่งเข้าถึงการให้บริการ(๑๘.๕) การทำสัญญา หรือความตกลงใด ๆกับผู้ประกอบการในธุรกิจกระจายเสียงหรือโทรทัศน์หรือผู้ให้บริการเกี่ยวกับเครื่องอุปกรณ์กระจายเสียงหรือโทรทัศน์รายอื่นเพื่อแบ่งส่วนแบ่งทางการตลาดโดยการตกลงแบ่งตามแนวพื้นที่ทางภูมิศาสตร์หรือแนวทางอื่นใดที่คณะกรรมการเห็นว่าเป็นการตกลงแบ่งส่วนแบ่งทางการตลาดหรือจัดระเบียบของตลาดโดยมิชอบ(๑๘.๖) การให้สิทธิพิเศษอย่างไม่เหมาะสมหรือการรับประโยชน์อันไม่เป็นธรรมจากบริษัทในเครือ หรือการเลือกปฏิบัติใด ๆอันมีผลกระทบต่อการแข่งขันอย่างเป็นธรรมในตลาดหากคณะกรรมการเห็นว่าผู้รับใบอนุญาตรายอื่นอาจตกอยู่ในสถานการณ์เสียเปรียบในการแข่งขันอย่างมากหรือทำให้การแข่งขันลดลงอย่างมีนัยสำคัญหรือจะมีผลเป็นการกีดกันการเข้าตลาดของผู้ประกอบการรายใหม่(๑๘.๗) การดำเนินการอื่นใดอันมีผลทำให้มีการอุดหนุนการบริการการอุดหนุนไขว้การถือครองธุรกิจในประเภทเดียวกันการใช้อำนาจทางการตลาดที่ไม่เป็นธรรม การทุ่มตลาดการกำหนดราคาต่ำกว่าต้นทุนการกำหนดราคาที่มีผลทำให้ผู้รับใบอนุญาตรายอื่นไม่สามารถแข่งขันได้หรือเลือกปฏิบัติในทางราคา(๑๙)ผู้รับใบอนุญาตจะต้องเปิดเผยข้อมูลการใช้โครงข่ายที่จำเป็นให้กับคณะกรรมการทุกหกเดือน(๒๐) ผู้รับใบอนุญาตต้องปฏิบัติตาม ระเบียบ ข้อบังคับ ประกาศ คำสั่งหรือมาตรการที่คณะกรรมการกำหนดเกี่ยวกับเรื่อง ดังนี้(๒๐.๑) การแข่งขันโดยเสรีอย่างเป็นธรรม(๒๐.๒) การใช้ทรัพยากรกระจายเสียงหรือโทรทัศน์(๒๐.๓) การเชื่อมต่อและใช้ในกิจการกระจายเสียงหรือโทรทัศน์(๒๐.๔) การใช้สิทธิในการปักหรือตั้งเสา หรือเดินสาย วางท่อหรือติดตั้งอุปกรณ์ในการให้บริการกระจายเสียงและโทรทัศน์(๒๐.๕) การจัดให้มีบริการโดยทั่วถึง และการบริการเพื่อสังคม(๒๐.๖) การคุ้มครองผู้บริโภค(๒๐.๗) การปฏิบัติในกรณีเกิดเหตุฉุกเฉินหรือภัยพิบัติ(๒๐.๘) ค่าธรรมเนียม และค่าบริการ(๒๐.๙) การระงับข้อพิพาท(๒๐.๑๐) มาตรฐานทางเทคนิคที่เกี่ยวข้อง(๒๐.๑๑) หลักเกณฑ์หรือมาตรการอื่นใดที่คณะกรรมการกำหนดเพิ่มเติมในรอบระยะเวลาบัญชีของปีให้ผู้รับใบอนุญาตจัดทำรายงานแสดงจำนวนผู้รับบริการรายงานแสดงสถานะทางการเงินโดยแสดงรายรับรายจ่าย ต้นทุนแยกตามประเภทการให้บริการโครงข่ายกระจายเสียงหรือโทรทัศน์โดยจะต้องให้ผู้สอบบัญชีรับอนุญาตตามกฎหมายของผู้รับใบอนุญาตรับรองและยืนยันจำนวนยอดรายได้จากการให้บริการในบริการที่ได้รับอนุญาตให้สำนักงานกสทช. ทราบเป็นหนังสือภายในเก้าสิบวันนับถัดจากวันสิ้นรอบระยะเวลาบัญชีของปีโดยผู้รับใบอนุญาตเป็นผู้ออกค่าใช้จ่ายเองทั้งสิ้น(๒๑) ผู้รับใบอนุญาตมีหน้าที่ต้องบำรุง ดูแล รักษาและปรับปรุงโครงข่ายกระจายเสียงหรือโทรทัศน์ให้มีประสิทธิภาพพร้อมให้บริการตลอดระยะเวลาที่ได้รับอนุญาต(๒๒)ผู้รับใบอนุญาตต้องขยายโครงข่ายกระจายเสียงหรือโทรทัศน์ให้เป็นไปตามแผนบริการที่ได้รับอนุญาตจากคณะกรรมการ(๒๓)ผู้รับใบอนุญาตจะต้องติดตั้งโครงข่ายและอุปกรณ์เพื่อรองรับการให้บริการกระจายเสียงหรือโทรทัศน์ให้เป็นไปตามแผนความถี่วิทยุที่คณะกรรมการประกาศกำหนด(๒๔) ผู้รับใบอนุญาตต้องให้บริการโครงข่ายกระจายเสียงหรือโทรทัศน์โดยใช้สิ่งอำนวยความสะดวกด้านกระจายเสียงหรือโทรทัศน์ที่ได้รับอนุญาตจากคณะกรรมการเท่านั้น(๒๕) คณะกรรมการอาจกำหนดหมวดหมู่หรือลำดับจัดบริการกระจายเสียงหรือโทรทัศน์เพื่อใช้ในการให้บริการโครงข่ายก็ได้ ทั้งนี้ห้ามมิให้ผู้รับใบอนุญาตแสวงหาผลประโยชน์ใด ๆ จากการจัดเรียงหมวดหมู่หรือการจัดลำดับบริการดังกล่าว(๒๖)เพื่อเป็นการส่งเสริมและพัฒนาการประกอบกิจการกระจายเสียงและกิจการโทรทัศน์หรือประโยชน์สาธารณะให้ผู้รับใบอนุญาตจัดให้มีช่องทางเพื่อให้บริการกระจายเสียงหรือโทรทัศน์ตามที่คณะกรรมการกำหนด(๒๗) การตั้งหรือการขอเปลี่ยนแปลงความสูงสายอากาศของสถานีวิทยุกระจายเสียงสำหรับผู้รับใบอนุญาตที่ตั้งอยู่ในบริเวณเขตปลอดภัยการเดินอากาศจะต้องได้รับอนุญาตจากหน่วยงานที่มีอำนาจตามกฎหมายว่าด้วยการเดินอากาศก่อนการยื่นขอใบอนุญาตตั้งสถานีวิทยุคมนาคมต่อคณะกรรมการ(๒๘) การจัดตั้งหรือสร้างสิ่งปลูกสร้างที่ใช้ติดตั้งสายอากาศจะต้องปฏิบัติตามกฎหมายว่าด้วยการควบคุมอาคาร(๒๙)ผู้รับใบอนุญาตต้องปฏิบัติตามเงื่อนไขที่คณะกรรมการกำหนดไว้ในใบอนุญาตโดยเคร่งครัดข้อ ๑๓ ในกรณีที่มีเหตุสำคัญหรือจำเป็นเพื่อคุ้มครองประโยชน์สาธารณะหรือกฎหมายหรือพฤติการณ์เปลี่ยนแปลงไป คณะกรรมการมีอำนาจแก้ไขเพิ่มเติมขอบเขตและเงื่อนไขในการอนุญาตได้ตามความจำเป็นข้อ ๑๔ ผู้รับใบอนุญาตจะพักหรือหยุดการให้บริการไม่ว่าทั้งหมดหรือบางส่วนไม่ได้เว้นแต่จะได้รับอนุญาตจากคณะกรรมการข้อ ๑๕ ระยะเวลาการอนุญาตให้ประกอบกิจการใบอนุญาตให้ประกอบกิจการให้บริการโครงข่ายกระจายเสียงหรือโทรทัศน์มีอายุไม่เกินสิบห้าปีนับแต่วันที่ได้รับอนุญาตข้อ ๑๖ การยื่นคำขอรับใบอนุญาตใหม่ในกรณีที่ใบอนุญาตสิ้นอายุตามข้อ ๑๕หากผู้รับใบอนุญาตดังกล่าวมีความประสงค์จะประกอบกิจการให้บริการโครงข่ายกระจายเสียงหรือโทรทัศน์ใหม่ให้ยื่นคำขอรับใบอนุญาตต่อคณะกรรมการตามหลักเกณฑ์ วิธีการและเงื่อนไข ดังนี้(๑)ผู้รับใบอนุญาตจะต้องยื่นแบบคำขอรับใบอนุญาตล่วงหน้าอย่างน้อยเก้าสิบวันแต่ไม่เกินสองปีก่อนวันที่ใบอนุญาตเดิมสิ้นอายุพร้อมส่งเอกสารหลักฐานหรือข้อมูลที่จำเป็นต้องใช้ในการออกใบอนุญาตตามที่กำหนดในข้อ ๘(๒) ผู้ขอรับใบอนุญาตใหม่ต้องมีคุณสมบัติตามที่กำหนดในข้อ ๖และไม่เคยถูกคณะกรรมการพิจารณาว่ากระทำผิดเงื่อนไขใบอนุญาตประกอบกิจการกระจายเสียงหรือกิจการโทรทัศน์ตามประกาศฉบับนี้(๓) วิธีการพิจารณาของคณะกรรมการให้นำความในข้อ ๙มาใช้บังคับโดยอนุโลม แต่ทั้งนี้ คณะกรรมการจะต้องพิจารณาให้แล้วเสร็จภายในหกสิบวันนับแต่วันที่คณะกรรมการได้รับคำขอรับใบอนุญาตใหม่(๔) ในระหว่างการพิจารณาคำขอรับใบอนุญาตใหม่ตาม (๓)ให้ผู้รับใบอนุญาตประกอบกิจการนั้นต่อไปได้จนกว่าคณะกรรมการจะสั่งไม่อนุญาตซึ่งหากคณะกรรมการมีคำสั่งไม่อนุญาต ในกรณีนี้ผู้ขอรับใบอนุญาตใหม่มีหน้าที่ต้องชำระค่าธรรมเนียมการประกอบกิจการตามส่วนด้วย(๕) อายุใบอนุญาตที่ได้รับการพิจารณาใหม่อาจมีระยะเวลาแตกต่างจากอายุใบอนุญาตเดิมซึ่งจะเป็นไปตามระยะเวลาที่คณะกรรมการกำหนดหมวด ๓การกำกับดูแลการประกอบกิจการ ข้อ ๑๗ การสิ้นสุดการอนุญาตนอกจากครบกำหนดระยะเวลาตามข้อ ๑๕ แล้วใบอนุญาตให้บริการโครงข่ายกระจายเสียงหรือโทรทัศน์อาจสิ้นผล ในกรณีดังต่อไปนี้(๑) ผู้รับใบอนุญาตแจ้งยกเลิกการประกอบกิจการตามที่ได้รับใบอนุญาตและได้ปฏิบัติตามเงื่อนไขที่คณะกรรมการกำหนดก่อนเลิกกิจการแล้ว(๒) คณะกรรมการมีคำสั่งให้เพิกถอนใบอนุญาตเนื่องจากปฏิบัติผิดเงื่อนไขตามหลักเกณฑ์ที่คณะกรรมการกำหนดข้อ ๑๘ ในกรณีที่ปรากฏแก่พนักงานเจ้าหน้าที่ว่าผู้รับใบอนุญาตฝ่าฝืนหรือไม่ปฏิบัติตามเงื่อนไขในการอนุญาตตามประกาศนี้หรือหลักเกณฑ์ที่คณะกรรมการกำหนด ให้พนักงานเจ้าหน้าที่มีอำนาจตักเตือนเป็นลายลักษณ์อักษรหรือสั่งให้ผู้รับใบอนุญาตระงับการกระทำที่ฝ่าฝืนหรือแก้ไขปรับปรุงหรือปฏิบัติให้ถูกต้องหรือเหมาะสมภายในระยะเวลาที่กำหนดก็ได้ซึ่งให้รวมถึงอำนาจการสั่งให้ชี้แจงหรือส่งเอกสารหรือพยานหลักฐานเพื่อประกอบการพิจารณาข้อ ๑๙ ในกรณีที่ผู้รับใบอนุญาตซึ่งได้รับคำสั่งจากพนักงานเจ้าหน้าที่ตามข้อ๑๘ ไม่พอใจในคำสั่งดังกล่าวให้มีสิทธิอุทธรณ์ต่อคณะกรรมการได้ภายในสิบห้าวันนับแต่วันที่ได้รับแจ้งคำสั่งดังกล่าวคำวินิจฉัยของคณะกรรมการให้เป็นที่สุดในกรณีที่ผู้รับใบอนุญาตยังเพิกเฉยไม่ปฏิบัติให้ถูกต้องหรือกรณีที่มีความเสียหายร้ายแรงต่อประโยชน์สาธารณะให้คณะกรรมการมีอำนาจพักใช้หรือเพิกถอนใบอนุญาตได้ ทั้งนี้ การพักใช้ใบอนุญาตให้กระทำได้ครั้งละไม่เกินหนึ่งเดือนการดำเนินการตามวรรคสองให้นำกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมข้อ ๒๐ ผู้รับใบอนุญาตมีหน้าที่ในการจัดให้มีมาตรการเยียวยาผลกระทบที่จะเกิดต่อผู้ใช้บริการภายหลังการสิ้นสุดการอนุญาตให้ประกอบกิจการตามประกาศนี้และให้รวมถึงกรณีที่มีการพักหรือหยุดการให้บริการไม่ว่าทั้งหมดหรือบางส่วนบทเฉพาะกาล ข้อ ๒๑ ผู้ประกอบกิจการกระจายเสียงหรือกิจการโทรทัศน์ที่ให้บริการโครงข่ายกระจายเสียงหรือโทรทัศน์โดยชอบด้วยกฎหมายอยู่ในวันที่ประกาศนี้ใช้บังคับหากประสงค์จะให้บริการโครงข่ายกระจายเสียงหรือโทรทัศน์ต่อไปให้ยื่นคำขอรับใบอนุญาตตามหลักเกณฑ์ ที่กำหนดในประกาศนี้ภายในหกสิบวันนับแต่วันที่ประกาศนี้มีผลใช้บังคับและเมื่อได้ยื่นคำขอรับใบอนุญาตจากคณะกรรมการแล้วให้มีสิทธิให้บริการโครงข่ายกระจายเสียงหรือโทรทัศน์ได้ต่อไปจนกว่าจะได้รับแจ้งไม่อนุญาตจากคณะกรรมการข้อ ๒๒ ผู้รับใบอนุญาตประกอบกิจการโทรคมนาคมหรือผู้ได้รับอนุญาต สัมปทานหรือสัญญาให้เป็นผู้ประกอบกิจการโทรคมนาคมตามที่บัญญัติในมาตรา ๘๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ซึ่งให้บริการโครงข่ายกระจายเสียงหรือโทรทัศน์โดยชอบด้วยกฎหมายอยู่ในวันที่ประกาศนี้ใช้บังคับหากประสงค์จะให้บริการโครงข่ายกระจายเสียงหรือโทรทัศน์ดังกล่าวต่อไปให้ยื่นคำขอรับใบอนุญาตตามหลักเกณฑ์ที่กำหนดในประกาศนี้ภายในหกสิบวันนับแต่วันที่ประกาศนี้มีผลใช้บังคับและเมื่อได้ยื่นคำขอรับใบอนุญาตจากคณะกรรมการแล้วให้มีสิทธิให้บริการโครงข่ายกระจายเสียงหรือโทรทัศน์ได้ต่อไปจนกว่าจะได้รับแจ้งไม่อนุญาตจากคณะกรรมการประกาศณ วันที่ ๕ ตุลาคม พ.ศ. ๒๕๕๕พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก อัตราค่าธรรมเนียมพิจารณาคำขอ๒. ภาคผนวก ข รายละเอียดข้อมูลนิติบุคคล(Corporate Profile)๓. ภาคผนวก ค ข้อมูลเกี่ยวกับฐานะทางการเงินที่ผ่านการตรวจสอบจากผู้สอบบัญชีรับอนุญาตและข้อมูลแผนการประกอบกิจการ๔. ภาคผนวก ง สถาปัตยกรรมโครงข่าย (Network Architecture)๕. ภาคผนวก จ สถานีวิทยุคมนาคม และเขตพื้นที่ในการให้บริการ๖. แบบคำขอรับ ใบอนุญาตประกอบกิจการกระจายเสียงหรือโทรทัศน์ สำหรับให้บริการโครงข่ายกระจายเสียงหรือโทรทัศน์(แบบ ปส. ๐๒)(ดูข้อมูลจากภาพกฎหมาย)ปริยานุช/ผู้จัดทำ๑๘ ตุลาคม ๒๕๕๕ณัฐพร/ผู้ตรวจ๑๘ ตุลาคม ๒๕๕๕ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๒๙/ตอนพิเศษ ๑๕๗ ง/หน้า ๒๑/๑๖ ตุลาคม ๒๕๕๕